Viborger Samler, 1799-02-11
Til 1ste Maj dette Aar kan en ædruelig og i Opførsel upaaklagelig Tiener faae Condition hos et Herskab; men da der ikke er megen Opvartning, ønskes helst een som enten kunde et Haandværk eller i det mindste een som skriver en god Haand. Man melder sig paa Bogtrykkeriet i Viborg. Et par betydelige Godser med anseelige Herligheder og Tiender, som alt saa nær som nogle faa Tdr. Hartkorn er opmaalt og udskiftet, kan underhaanden faaes til Kiøbs paa billige Vilkaar, hvoriblant den, at de to tredie Deele af Kiøbesummen kan blive staaende.